Иргэний Нисэхийн Ерөнхий Газар

Иргэний нисэхийн ерөнхий газар нь Монгол Улсын Иргэний нисэхийн тухай хуулиар олгогдсон эрхийн дагуу төрөөс Иргэний нисэхийн талаар зайлшгүй хэрэгжүүлэх чиг үүрэг, үйлчилгээг хэрэгжүүлэн ажилладаг засгийн газрын тохируулагч агентлаг.

Тус байгууллагын үндсэн үүргүүд нь: Нисэхийн болон нислэгийн аюулгүй ажиллагааны хяналт, зохицуулалт хийх; Нислэгийн хөдөлгөөний удирдлага үйлчилгээ, холбоо, навигаци, ажиглатын техник тоног төхөөрөмжийн үйлчилгээ, нисэхийн мэдээлэл хангалтын үйлчилгээ үзүүлэх; Иргэний нисэхийн үйлчилгээ;
Нисэх буудал, газрын тусгай үйлчилгээ; Эдийн засгийн зохицуулалт юм.

Эрхэм зорилго: Иргэний нисэхийн салбарт аюулгүй, үр ашигтай, тогтвортой үйлчилгээ үзүүлэх

Түүх
 1957 онд Агаарын харилцааны газар нэртэйгээр Батлан хамгаалах яам доор харьяалагдаж ирсэн. 1980-с 1989 онуудад Иргэний агаарын тээврийг удирдах удирдах ерөнхий газар хэмээн Бүгд Найрамдах Монгол Ард Улсын Сайд нарын зөвлөл доор харьяалагдах болсон.
 1989 онд тус агентлаг нь Зам тээврийн яам доор МИАТ-ийн нэгэн хэсэг болж ажиллах болсон. Мөн онд Олон улсын иргэний нисэхийн байгууллагын гишүүн орноор элсэж
 1992 онд МИАТ-аас салж Зам тээврийн газар доорх Агаарын харилцааны газар болсон.
 1993 оны 8 сарын 10-наас Иргэний агаарын тээврийг удирдах газар нэртэйгээр иргэний нисэхийн аюулгүй ажиллагаа, нислэгийн аюулгүй байдлыг хангах төрийн хяналтыг гүйцэтгэх, иргэний нисэхийн үйлчилгээ үзүүлэх үүрэг бvхий байгууллага болсон.
 Энэ үеэс Олон Улсын Иргэний Нисэхийн Байгууллагын (ICAO) стандарт зөвлөмж, бусад орнуудын жишгийг дагаж өөрийн бүтцийг өөрчилж ирсэн.
 1999 оны 1 сарын 21-нд Иргэний нисэхийн тухай хуулийн дагуу Иргэний нисэхийн ерөнхий газар хэмээх нэртэй болж одоог хүртэл ажилласаар байна.

 Эшлэл 

Гадаад холбоос
 Албан ёсны вэбсайт

Ангилал:Монголын төрийн байгууллага
Ангилал:Монголын агаарын тээвэр